paragraph_text: Karikaturom se bavi više od trideset godina. Specijalnost mu je portretna karikatura. Za vrijeme boravka u Njemačkoj 1973. surađivao je s "Bild Zeitungom". Stalni je suradnik enigmatskih časopisa "Feniks" i "Skandi Feniks" za koji radi naslovnice te povremeno objavljuje u švicarskom "Nebelspalteru". Dugi niz godina je surađivao s Glasom Slavonije. Imao je mnoge samostalne i grupne izložbe u Hrvatskoj. Sudjeluje na gotovo svim festivalima karikature u svijetu. Neki radovi se nalaze u muzejima kao što su Tolentino (Italija), Omiya (Japan) itd.